Document ID: 31988R3983

ΚΑΝΟΝΙΣΜΟΣ ( ΕΟΚ ) αριθ . 3983/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για την αύξηση της ποσότητας κοινοτικής δασμολογικής ποσόστωσης που ανοίχτηκε για το έτος 1988 για το χάρτη εφημερίδων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι, για το χάρτη εφημερίδων, η Κοινότητα έχει συνάψει συμφωνία, η οποία προβλέπει ιδίως το άνοιγμα ετήσιας κοινοτικής δασμολογικής ποσόστωσης 650 000 τόνων, από τους οποίους 600 000, σύμφωνα με το άρθρο ΧΙΙΙ της Γενικής Συμφωνίας Δασμών και Εμπορίου, προορίζονται, μέχρι τις 30 Νοεμβρίου κάθε έτους, αποκλειστικά υπέρ των προϊόντων προέλευσης Καναδά - ότι η συμφωνία αυτή προβλέπει, επίσης, την υποχρέωση αύξησης κατά 5 % του μέρους της ποσόστωσης που προορίζεται για τις εισαγωγές προέλευσης Καναδά στην περίπτωση εξάντλησης, πριν από τη λήξη ενός συγκεκριμένου έτους, του εν λόγω μέρους - ότι η ποσόστωση των 650 000 τόνων ανοίχτηκε για το έτος 1989 με τον κανονισμό ( ΕΟΚ ) αριθ . 4103/87 του Συμβουλίου ( 1 )- ότι τα διαθέσιμα οικονομικά δεδομένα τη στιγμή αυτή επιτρέπουν τον υπολογισμό ότι οι ανάγκες εισαγωγών χάρτη εφημερίδων προέλευσης Καναδά θα μπορούσαν να ανέλθουν σε επίπεδο ανώτερο εκείνου των προαναφερθέντων 600 000 τόνων- ότι θα πρέπει λοιπόν να αυξηθεί κατά 30 000 τόνους η ποσότητα εκ μέρους της ποσόστωσης που προορίζεται για τις εισαγωγές αυτές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 1 . Η ποσότητα της κοινοτικής δασμολογικής ποσόστωσης που ανοίχτηκε με τον κανονισμό ( ΕΟΚ ) αριθ . 4103/87 για χάρτη εφημερίδων προέλευσης Καναδά αυξάνεται από 600 000 στους 630 000 τόνους .
2 . Η αύξηση αυτή των 30 000 τόνων μεταφέρεται στο κοινοτικό απόθεμα που ανοίχτηκε με βάση το άρθρο 3 παράγραφος 2 του εν λόγω κανονισμού, το οποίο αυξάνεται από 240 000 στους 270 000 τόνους .
Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Δεκεμβρίου 1988 .

Labels: 3
1